პუბლიკა

პუბლიკა — ქართული ონლაინ მედია გამოცემა, დაარსდა 2019 წელს. აშუქებს საზოგადოებრივ-პოლიტიკურ სიახლეებს. გამოცემა თავის მთავარ დანიშნულებად მოქალაქეთა ინფორმირებული არჩევანის ხელშეწყობას მიიჩნევს.პუბლიკა - ჩვენ შესახებ მისი დირექტორი ზურა ვარდიაშვილია, ხოლო მთავარი რედაქტორია ლიკა ზაკაშვილი. 

BBC-ს მედია გზამკვლევი პუბლიკას „დამოუკიდებელ“ გამოცემად მოიხსენიებს.Georgia media guide

საქმიანობა
პუბლიკა 2019 წლის 20 ოქტომბერს რვა ჟურნალისტმა დააარსა, რომლებიც მანამდე ბეჭდურ და ონლაინ გამოცემა ლიბერალში მუშაობდნენ. 2019 წელს გამოცემის მფლობელთან აზრთა შეუთანხმებლობის და ჟურნალისტური თავისუფლების შენარჩუნების სურვილიდან გამომდინარე, ჟურნალიტებმა დატოვეს ლიბერალი და პუბლიკა დააარსეს.Publika - Project Oasis

გამოცემის მიზანია მკითხველებს მიუკერძოებელი, ფაქტებზე დაფუძნებული და კვალიფიციური ჟურნალისტიკა შესთავაზოს. თავის მთავარ დანიშნულებად გამოცემა მიიჩნევს, ხელი შეუწყოს „მოქალაქეთა ინფორმირებულ არჩევანს, რაც დემოკრატიის განვითარების აუცილებელი წინაპირობაა.“

პუბლიკას სარედაქციო მისიაში ვკითხულობთ: „ჩვენი მისიაა ადგილობრივი მოსახლეობის განვითარების ხელშეწყობა და მათი იმუნიტეტის გაძლიერება პროპაგანდის გავლენის მიმართ. ამის მიღწევას ვაპირებთ საქართველოს ყველა ეთნიკური ჯგუფისთვის საერთო საინფორმაციო სივრცის შექმნით, რომელიც მოიცავს საჭირო, საინტერესო და პრობლემის გადაჭრისაკენ მიმართულ ჟურნალისტურ ნამუშევრებს.“Publika - Editorial Mission Statement

ყოველდღიურ სიახლეებთან ერთად პუბლიკა აქვეყნებს ინტერვიუებს, ბლოგებს, ჟურნალისტურ გამოძიებებსა და სიღრმისეულ კვლევებს, რომლებზეც გამოცდილ პროფესიონალთა გუნდი მუშაობს. საზოგადოებრივ-პოლიტიკური საკითხების გარდა, გამოცემა აქვეყნებს შემეცნებით და გასართობ მასალებს კულტურის სფეროებზე, კერძოდ ლიტერატურაზე, კინოსა და სპორტზე.

გამოცემის ძირითადი პარტნიორები არიან  ფონდი „ღია საზოგადოება  – საქართველო“ (OSGF),  „ევროპის დემოკრატიის ფონდი” (EED) და 2023 წლიდან „დემოკრატიის მხარდამჭერი ეროვნული ფონდი” (NED).

2019-2024 წლებში USAID-ის სამოქალაქო საზოგადოების ჩართულობის პროგრამის ფარგლებში, „პუბლიკა“ ამზადებდა სტატიებს, ვიდეოებს და სხვა მულტიმედია მასალებს  სოციალური დაცვის, განათლებისა და ჯანდაცვის სფეროებში საზოგადოებისთვის მნიშვნელოვან თემებზე სამოქალაქო საზოგადოების ორგანიზაციების მიერ მომზადებულ კვლევებზე დაყრდნობით.

გამოცემას მიღებული აქვს არაერთი ადგილობრივი და საერთაშორისო ჯილდო. 2020 წელს ევროკავშირის პრიზი ჟურნალისტიკაში მიიღო ბასტი მგალობლიშვილმა ნომინაციაში „საუკეთესო ბლოგი/საავტორო სტატია/სვეტი ბეჭდურ ან ელექტრონულ მედიაში“ ბლოგისთვის „ცოტა რამ დედაჩემის შესახებ“,ცოტა რამ დედაჩემის შესახებ ხოლო სოფო აფციაურმა გამარჯვება მოიპოვა ნომინაციაში საუკეთესო დოკუმენტური ფოტო, რომელიც ევროკავშირის ფასეულობებს ასახავს.კონკურსის - „ევროკავშირის პრიზი ჟურნალისტიკაში“ - გამარჯვებულები გამოვლინდნენ 2024 წელს ამავე ნომინაციაში საგანგებო აღნიშვნა დაიმსახურა მინდია გაბაძემ შუქრუთის პროტესტის გაშუქებისთვის.„კომპანია რასაც ავრცელებს სიცრუეა" | რას პასუხობენ შუქრუთელები „ჯორჯიან მანგანეზს”კონკურსმა, „ევროკავშირის პრიზი ჟურნალისტიკაში“, 2024 წლის გამარჯვებულები გამოავლინა 2024 წელს ჟურნალისტური ეთიკის ქარტიის პრიზი კატეგორიაში „ხალხის რჩეული“ მოიპოვა ნათია ამირანაშვილმა ვიდეორეპორტაჟისთვის „ომარ ოკრიბელაშვილის საქმე“.ქარტიის პრიზი 2024 გამარჯვებულები გამოვლინდნენომარ ოკრიბელაშვილის საქმე

პუბლიკას ჟურნალისტები არაერთხელ გამხდარან ქართული ოცნების ხელისუფლების მხრიდან შევიწროების მსხვერპლნი. 2023 წელს „აგენტების" კანონპროექტის წინააღმდეგ აქციაზე რამდენიმე საათით დააკავეს პუბლიკას დირექტორი ზურა ვარდიაშვილი, რის შემდეგაც მას 2200-ლარიანი ჯარიმა დააკისრეს.„პუბლიკის“ დირექტორს სასამართლომ 2200-ლარიანი ჯარიმა დააკისრა 
2024 წლის 29 ნოემბრის პარლამენტთან მიმდინარე საპროტესტო აქციის გაშუქების დროს, ნიღბიანმა სამართალდამცავებმა სასtიკად სცემეს და დააკავეს პუბლიკას რეპორტიორი ალექსანდრე ქეშელაშვილი. ქეშელაშვილის თქმით, პოლიციელები მას პროფესიული საქმიანობის გამო გაუსწორდნენ. „ხელიდან ხელში გადავყავდით. ყველა სათითაოდ მირტყამდა, სანამ ჭიჭინაძის ქუჩიდან პარლამენტის უკანა ტერიტორიის გავლით, 9 აპრილის ქუჩამდე არ ამიყვანეს.“ - წერს ჟურნალსტი მომხდარზე.ვუმეორებდი, ჟურნალისტი ვარ-მეთქი, მაგრამ ამან პირიქით იმოქმედა - ნაცემი ჟურნალისტი დაკავების შემდეგ საავადმყოფოში გადაყვანილ ქეშელაშვილს ცხვირის ოპერაციის ჩატარება დასჭირდა. სპეციალურმა საგამოძიებო სამსახურმა დაასკვნა, რომ მას ჟურნალისტურ საქმიანობაში შეუშალეს ხელი და დაზარალებულის სტატუსი მიანიჭა. ქეშელაშვილს ბრალი პოლიციელების დაუმორჩილებლობასა და წვრილმან ხულიგნობაში წაუყენეს. სასამართლო პროცესზე მოწმე პოლიციელებმა ურთიერთგამომრიცხავი ჩვენებები წარადგინეს.მსხვერპლის გასამართლება - რა მოიტყუეს პოლიციელებმა „პუბლიკის“ ჟურნალისტის პროცესზე? მოსამართლე ნინო ენუქიძემ იგი სამართალდამრღვევად ცნო და სიტყვიერი შენიშვნა გამოუცხადა.„პუბლიკის“ ნაცემი ჟურნალისტი სასამართლომ სამართალდამრღვევად ცნო

სქოლიო

კატეგორია:ქართული ონლაინ მედიები
კატეგორია:საქართველოს საინფორმაციო სააგენტოები